OpenLLM-France/wikimedia huggingface dataset:
# Nivell (instrument)

Un nivell és un instrument de mesura utilitzat per a determinar l'horitzontalitat d'una línia o d'una superfície o de determinar la diferència d'altura entre dos punts. Hi ha grosso modo tres tipus: el més antic és un triangle equilateral rectangular amb plom, el nivell amb bombolla i els nivells electrònics. Tots són basats en el principi d'utilitzar la gravetat per a determinar la vertical absoluta cap al centre de la Terra, i d'en deduir línia perpendicular, que dona aleshores l'horitzontal.
S'utilitzen tot arreu on una perfecta horitzontalitat és important: en tots els oficis de la construcció, per l'agrimensura, en instruments de pesatge o de calibratge, en trespeus de fotografia, etc. En balances i altres eines de calibratge per als quals la posició horitzontal perfecte és imprescindible, sovint s'hi incorpora un nivell fix i peus reglables. N'existeixen de diferents graus de precisió segons la necessitat de la feina.
El principi del nivell de bombolla està en un petit tub transparent i ple de líquid amb una bombolla d'aire al seu interior. La bombolla és de grandària inferior a la distància entre les dues marques. Si la bombolla es troba simètricament entre les dues marques, l'instrument indica un nivell bastant precís per a fins pràctics). El científic i diplomat francés Melchisédech Thévenot el va inventar el 1660 o 1661.
El nivell topogràfic és un instrument usat en topografia i agrimensura que, de manera anàloga a un teodolit, permet mesurar nivells i realitzar anivellaments amb precisió elevada.

## Documents

* 1441. Una de les etapes prèvies a la construcció de l'assut de Xerta-Tivenys (Tortosa), fou la presentació d'una memòria signada per Bernat Gual, Domingo Xies i Antoni Alcanyís. En aquesta relació s'indicava la mesura dels nivells de la séquia prevista des de l'assut fins a Tortosa.
| « | Text original: ... livellaren ab dos livells, un de pas o de peu e altre de entreguart, ab lo qual guardaven de luny, e posaven un paper llà hon responia... | » |
| — Text actualitzat: .. anivellaren amb dos nivells; un nivell de pas o de peu (directe) i un altre nivell de mira (indirecte), amb el qual observaven de lluny; i anotaven en un paper els valors corresponents... |||

## Referències

Viccionari
* ↑ «Nivell (instrument)». Gran Enciclopèdia Catalana. Barcelona: Grup Enciclopèdia Catalana.
* ↑ «livèlla - Treccani» (en italià). [Consulta: 20 març 2024].
* ↑ «LIVELLA - Treccani» (en italià). [Consulta: 20 març 2024].
* ↑ Diderot, Denis; Vaugondy. «niveau d'air». A: Encyclopédie ou dictionnaire raisonné des sciences, des arts et des métiers...par une Société de gens de lettres... mis en ordre et publié par M. Diderot ; et quant à la partie mathématique par M. d' Alembert (en francès). Pellet imprimeur-libraire, 1778, p. 1026.
* ↑ Bisbal Martín, Javier; Sáenz Nuño, Maria Ana «Els instruments topogràfics com a alternativa en el mesurament industrial». InterEmpresas, 15-05-2003.
* ↑ L'activitat quotidiana d'un mestre de cases medieval. Bernat Gual, 1405-1453. Jacobo Vidal Franquet.
# Tellerina

La tellerina, tellina o escopinya francesa (Donax trunculus) és una espècie de mol·lusc bivalve de la família Donacidae. Viu enterrat a la sorra a prop de la costa i és comestible.

## Morfologia

La petxina és petita (2,5 - 3,5 cm), fràgil, té forma triangular i és d'un color blanc-marronós, amb bandes de color més clar i tonalitats liles, sobre tot a la cara interna.

## Ecologia

S'estén al llarg de la costa atlàntica des del Senegal fins a l'Atlàntic nord francès així com pel Mediterrani i la mar Negra. És molt freqüent a les costes dels Països Catalans. Es pot trobar des de les costes de les comarques de l'Ebre, a la Costa Brava sobretot al Golf de Roses, a les zones de l'Estartit, l'Escala, el Fluvià i Santa Margarida.
Viu enterrada a la sorra a prop de la costa, fins a uns 20 metres de profunditat. El seu període reproductiu s'estén del mes de març fins al juliol-agost segons les zones i els anys.

## Usos

Es pot pescar amb mètodes artesanals o semi-industrials, com l'arrossegament, les dragues, els rastells o a mà. Són molt usades en tota la cuina mediterrània. Se sol consumir com un aperitiu o com a segon plat, però també com a acompanyament de molts plats de peix. El seu consum a la Costa Brava està documentat des del 1520 en un receptari de cuina catalana.

## Referències

* ↑ «Cercaterm | TERMCAT». [Consulta: 27 febrer 2021].
* 1 2 Manca Zeichen, M. «Biology and Population Dynamics of Donax trunculus L. (Bivalvia: Donacidae) in the South Adriatic Coast (Italy)». Estuarine, Coastal and Shelf Science, 2002, pàg. 971-972.
* ↑ Cultivo de Nuevas Especies de Moluscos Bivalvos de Interés en Hatcheries. Planes Nacionales de cultivos marinos. 2006-2009. Junta Asesora de Cultivos Marinos (JACUMAR). Ministerio de Agricultura, Alimentación y Medio Ambiente.
* ↑ «Tellerina de Roses - Gastroteca.cat». [Consulta: 7 agost 2017].
# Catàrtic

En medicina, un catàrtic és una substància que accelera la defecació. Cal diferenciar-ho d'un laxant que és substància que només facilita defecar, usualment per estovar els excrements. És possible que una substància tingui els dos rols, com a laxant i com a catàrtic. Hi ha agents, com la llavor de Plantago, que incrementen el volum dels excrements.
Catàrtics com el sorbitol s'usen de vegades com a tractament d'enverinaments, però l'efecte no n'és gaire cert.

## Referències

* ↑ «Cathartics». MeSH Browser. U.S. National Library of Medicine, 27-05-2020. [Consulta: 2 gener 2022].
* ↑ The MSDS HyperGlossary: Catharsis
* ↑ McNamara, Robert M; Aaron, Cynthia K; Gemborys, Mark; Davidheiser, Sharon «Sorbitol catharsis does not enhance efficacy of charcoal in a simulated acetaminophen overdose» (en anglès). Annals of Emergency Medicine, 17, 3, 3-1988, pàg. 243–246. DOI: 10.1016/S0196-0644(88)80115-X.
* ↑ Peterson, Michael E. Small animal toxicology. 2a edició. St. Louis, Mo.: Saunders/Elsevier, 2006, p. 137-138. ISBN 978-0-7216-0639-2.
# Campylorhamphus

Campylorhamphus és un gènere d'ocells de la família dels furnàrids (Furnariidae).

## Taxonomia

Segons la Classificació del Congrés Ornitològic Internacional (versió 11.1, 2021) aquest gènere està format per 4 espècies:
* Campylorhamphus trochilirostris - bec de dalla bec-roig.
* Campylorhamphus falcularius - bec de dalla becnegre.
* Campylorhamphus procurvoides - bec de dalla amazònic.
* Campylorhamphus pusillus - bec de dalla becbrú.

## Referències

* ↑ Gill, F.; Donsker, D.; Rasmussen, P. (Eds). 2021. IOC World Bird List (v11.1). doi : 10.14344/IOC.ML.11.1.
# Stifado

Stifado (grec: στιφάδο) és un plat típic de la cuina grega, elaborat a base de cebes menudes i carn de vedella, de conill (recepta tradicional però no tan comú com la de vedella), o fins i tot de porc senglar. També s'hi afegeix vi negre.

## Referències

* 1 2 Στιφάδο με μοσχάρι www.sintagespareas.gr [Consulta: 21 de novembre del 2010] (grec)
* ↑ Giannopoulos, Eli K. «Beef Stifado recipe (Greek beef stew)» (en anglès americà), 23-11-2013. [Consulta: 27 juny 2023].
* 1 2 Στιφάδο με κουνέλι www.sintagespareas.gr [Consulta: 21 de novembre del 2010] (grec)
* ↑ Fotini. «Stifado - Traditional Beef Stew With Shallots» (en anglès americà), 17-10-2020. [Consulta: 27 juny 2023].
* ↑ Αγριογούρουνο στιφάδο www.sintagespareas.gr [Consulta: 21 de novembre del 2010] (grec)
* ↑ https://www.facebook.com/allrecipes. «Beef Stifado» (en anglès). [Consulta: 27 juny 2023].
# Kim's Video

Kim's Video és una pel·lícula documental del 2023 sobre Kim's Video and Music dirigida per David Redmon i Ashley Sabin.

## Argument

La pel·lícula descriu la història de la botiga, sobretot la seva readquisició i restauració a la ciutat de Nova York després del viatge a Salemi, Itàlia, amb clips de pel·lícules populars i poc vistes que formen part de la col·lecció de vídeos i DVD de Kim juntament amb metratge d'arxiu i entrevistes amb antics empleats com Alex Ross Perry.

## Referències

* ↑ The New York Times
* ↑ Aguilar, Carlos. «Review: 'Kim’s Video' is a meandering shrine to a shuttered media palace with an afterlife». Los Angeles Times, 05-04-2024. [Consulta: 3 desembre 2024].
* ↑ «Ashley Sabin and David Redmon's Kim's Video | The Brooklyn Rail». brooklynrail.org, 29-07-2024. [Consulta: 3 desembre 2024].
* ↑ MUBI
* ↑ Kohn, Eric. «Kim's Video Survives at Alamo Drafthouse Alongside the Story of the Filmmaker Who Owns the Collection» (en anglès americà). IndieWire, 06-04-2022. [Consulta: 13 gener 2024].

## Vegeu també

* Cinefília
* Portal:Cinema/2023

## Enllaços externs

* Kim's Video a Internet Movie Database (anglès)
* Tràiler oficial a YouTube
# Kim's Video

Kim's Video és una pel·lícula documental del 2023 sobre Kim's Video and Music dirigida per David Redmon i Ashley Sabin.

## Argument

La pel·lícula descriu la història de la botiga, sobretot la seva readquisició i restauració a la ciutat de Nova York després del viatge a Salemi, Itàlia, amb clips de pel·lícules populars i poc vistes que formen part de la col·lecció de vídeos i DVD de Kim juntament amb metratge d'arxiu i entrevistes amb antics empleats com Alex Ross Perry.

## Referències

* ↑ The New York Times
* ↑ Aguilar, Carlos. «Review: 'Kim’s Video' is a meandering shrine to a shuttered media palace with an afterlife». Los Angeles Times, 05-04-2024. [Consulta: 3 desembre 2024].
* ↑ «Ashley Sabin and David Redmon's Kim's Video | The Brooklyn Rail». brooklynrail.org, 29-07-2024. [Consulta: 3 desembre 2024].
* ↑ MUBI
* ↑ Kohn, Eric. «Kim's Video Survives at Alamo Drafthouse Alongside the Story of the Filmmaker Who Owns the Collection» (en anglès americà). IndieWire, 06-04-2022. [Consulta: 13 gener 2024].

## Vegeu també

* Cinefília
* Portal:Cinema/2023

## Enllaços externs

* Tràiler oficial a YouTube
# Platyrinchus

Platyrinchus és un gènere d'ocells de la família dels tirànids (Tyrannidae ).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 7 espècies:
* Platyrinchus saturatus - tirà becplaner de cresta canyella.
* Platyrinchus cancrominus - tirà becplaner cuacurt.
* Platyrinchus mystaceus - tirà becplaner de bigotis.
* Platyrinchus coronatus - tirà becplaner coronat.
* Platyrinchus flavigularis - tirà becplaner gorjagroc.
* Platyrinchus platyrhynchos - tirà becplaner crestablanc.
* Platyrinchus leucoryphus - tirà becplaner ala-rogenc.
# Can Roca (Bigues)

Can Roca és una masia del poble de Bigues, en el terme municipal de Bigues i Riells, a la comarca catalana del Vallès Oriental.
Es troba en el sector central-nord del terme, a llevant de Can Feliuà, i una mica més al nord, de Can Tàpies, a llevant de Coll Ventós, al sud-oest de Can Bori i al nord-est de Can Piler. És en un trencant d'aigües a l'esquerra del torrent de la Font de la Guilla i a la dreta del Sot de Can Cogullada.
Està inclosa en el Catàleg de masies i cases rurals de Bigues i Riells.

## Referències

* ↑ Catàleg de masies i cases rurals

## Enllaços externs

* Can Roca en el seu entorn, a l'Institut Cartogràfic de Catalunya
# Dísia

En la mitologia nòrdica, una dísia o dis (en norrè dís; en plural, dísir) és un fantasma, esperit o deïtat associada amb el destí o Wyrd, qui pot ser tan benevolent i antagònica cap al poble mortal. Les dísies (o dísir) poden actuar com a esperits protectors d'un clan escandinau o Ætt. La seva funció original era probablement la de deesses de la fertilitat, que eren l'objecte dels cultes privats i públics anomenats disablots.

## Referències

* ↑ «Macià Riutort i Riutort: ÍSLENSK-KATALÓNSK ORÐABÓK VIII - DICCIONARI ISLANDÈS-CATALÀ VIII». [Consulta: 6 juny 2024]. «dís <f. dísar, dísir>: 1. <MITOL> dis f o dísia f , ésser sobrenatural femení de la mitologia norrena amb poders màgics»
* ↑ «Macià Riutort i Riutort: ÍSLENSK-KATALÓNSK ORÐABÓK VIII - DICCIONARI ISLANDÈS-CATALÀ VIII». [Consulta: 6 juny 2024]. «dísa·blót <n. -blóts, -blót>: <RELIG PAGAN> disablot m, sacrifici a les dísies»
# Centre de connexions

Un centre de connexions o també anomenat hub és un aeroport en el qual una aerolínia utilitza com un punt de partida per operar els seus vols. La paraula hub prové de l'anglès hub and spoke, el qual fa referència a un model de transport aeri equivalent als radis d'una roda de bicicleta: tots els moviments dels radis tenen relació amb el centre; és a dir, totes les freqüències que opera l'aerolínia parteixen des d'un aeroport, el qual tenen en comú totes les seves línies. Algunes aerolínies utilitzen un sol centre de connexions tot i que, moltes companyies utilitzen diferents aeroports. Normalment aquests mateixos aeroports utilitzats com a hubs per al transport de passatgers, ho solen ser també per al transport de mercaderies de la mateixa aerolínia.
Alguns exemples serien:
* Aeroport de Barcelona - el Prat utilitzat per Vueling
* Aeroport Internacional de Singapur-Changi utilitzat per Singapore Airlines
* Aeroport Internacional Ministro Pistarini utilitzat per Aerolíneas Argentinas
* Aeroport de Frankfurt utitlitzat per Lufthansa
* Aeroport de Madrid-Barajas utilitzat per Iberia
* Aeroport Internacional Lester B. Pearson utilitzat per Air Canada
* Aeroport de París-Charles de Gaulle utilitzat per Air France
* Aeroport Internacional John F. Kennedy utilitzat per American Airlines
* Aeroport d'Amsterdam-Schiphol utilitzat per KLM
* Aeroport Internacional Atatürk utilitzat per Turkish Airlines
* Aeroport Internacional Hartsfield-Jackson utilitzat per Delta Air Lines
* Aeroport Internacional de Tòquio utilitzat per Japan Airlines
* Aeroport Internacional de Dubai utilitzat per Emirates
* Aeroport de Roma-Fiumicino utilitzat per Alitalia
* Aeroport Internacional El Dorado utilitzat per Avianca
# Àcid alfa-linolènic

L'àcid α-linolènic, de nom sistemàtic àcid (9Z,12Z,15Z)-octadeca-9,12,15-trienoic, és un àcid carboxílic poliinsaturat de cadena lineal amb devuit àtoms de carboni, la qual fórmula molecular és ${\ce {C18H30O2}}$. En bioquímica és considerat un àcid gras ω-3, ja que té un doble enllaç C=C situat entre el carboni 3 i el 4 començant per l'extrem oposat al grup carboxil, i se simbolitza per C18:3n-3, C18:3ω-3 o ALA (de l'anglès alpha-linolenic acid). També té altres dos enllaços dobles, en disposició cis com el primer.
A temperatura ambient és un líquid amb punt de fusió entre –11,3 °C i –11,0 °C, la seva densitat entre 4 °C i 20 °C és de 0,9164 g/cm³ i el seu índex de refracció val 1,4678 a 50 °C. És soluble en acetona, etanol, dietilèter i èter de petroli.
L'àcid linoleic (18: 2n-6) se sintetitza a partir de l'àcid oleic (18: 1n-9) per desaturació produïda per l'enzim Δ12-desaturasa, i l'àcid α-linolènic (18: 3n-3) es forma a partir d'àcid linoleic per reacció de desaturació d'un altre enzim, la Δ15-desaturasa. Atès que ambdós enzims estan presents a les cèl·lules vegetals, l'àcid α-linolènic se sintetitza a les plantes i es troba enriquit en fulles (teixits fotosintètics). D'altra banda, aquestes desaturases no estan presents en cèl·lules animals, per la qual cosa ni l'àcid linoleic ni l'α-linolènic es biosintetitzen en cèl·lules animals in vivo. Quan s'administren a animals, l'àcid α-linolènic és desaturat, allargat i es redueix a la cadena per formar l'àcid eicosapantaenoic (20: 5n-3, EPA) i àcid docosahexaenoic (22: 6n-3, DHA).
Les fonts més importants són els olis de llinosa, perilla i cànem; olis d'assecat.
L'àcid α-linolènic és un àcid gras omega-3 que cal en la dieta de tots els mamífers. Hi ha estudis científics que l'associen amb un menor risc de malaltia cardiovascular, però per un mecanisme encara no entès.

## Referències

* ↑ Das, Undurti N. Metabolic Syndrome Pathophysiology: The Role of Essential Fatty Acids (en anglès). John Wiley & Sons, 2010-02-22. ISBN 9780813815534.
* 1 2 3 «LipidBank - Fatty acid(DFA0191)». Arxivat de l'original el 2016-05-21. [Consulta: 10 abril 2018].
* ↑ Penny M. Kris-Etherton, William S. Harris, Lawrence J. Appel, for the Nutrition Committee 2002 Fish Consumption, Fish Oil, Omega-3 Fatty Acids, and Cardiovascular Disease
# Joan XI d'Alexandria

Joan XI fou el 89è Papa d'Alexandria i Patriarca de la Seu de Sant Marc entre 1427 i 1452.
Abans de la seva entronització com a papa, el seu nom era Farag . Després de la seva entronització fou conegut com Yuanis El-Maksi perquè era oriünd del districte cairota d'El-Maksa.
Fou contemporani dels sultans burjites d'Egipte Al-Ashraf Sayf-ad-Din Barsbay, Al-Aziz Jamal-ad-Din Yusuf, Az-Zahir Sayf-ad-Din Jaqmaq i Al-Mansur Fakhr-ad-Din Uthman, . Durant el seu papat, els coptes afrontaren moltes dificultats que els reis d'Etiòpia amenaçaven als mamelucs de Burji de tallar el flux del Nil en resposta a seva persecució dels cristians . A Joan XI se li va prohibir comunicar-se amb els reis d'Etiòpia i Núbia sense el permís i el coneixement dels sultans.
Joan XI fou entronitzat el 16 de pashons, 1143 AM (11 de maig de 1427 dC). Ocupà el tron de Sant Marc durant 24 anys, 11 mesos i 23 dies. Va partir el 9 de pashons, 1168 AM (4 de maig de 1452). Fou enterrat a la tomba del monestir d'El-Khandak. El tron papal romangué vacant durant 4 mesos i 6 dies després de la seva marxa .

## Referències

* ↑ Meinardus, Otto F.A.. Two Thousand Years of Coptic Christianity. American University in Cairo Press, 1999, p. 273–279. ISBN 9774247574.
* ↑ «John XI». A: Atiya. The Coptic Encyclopedia. 4. New York City: Macmillan Publishers, 1991.
| Precedit per: Gabriel V | ' 1427–1452 | Succeït per: Matthew II |
Plantilla:Patriarchs of Alexandria
# Joan XI d'Alexandria

Joan XI fou el 89è Papa d'Alexandria i Patriarca de la Seu de Sant Marc entre 1427 i 1452. Abans de la seva entronització com a papa, el seu nom era Farag. Després de la seva entronització fou conegut com Yuanis el-Maksi perquè era oriünd del districte cairota d'el-Maksa.
Fou contemporani dels sultans burjites d'Egipte Barsbay, al-Aziz Jamal-ad-Din Yusuf, Az-Zahir Sayf-ad-Din Jaqmaq i Al-Mansur Uthman. Durant el seu papat, els coptes afrontaren moltes dificultats que els reis d'Etiòpia amenaçaven als mamelucs burjites de tallar el flux del Nil en resposta a seva persecució dels cristians. A Joan XI se li va prohibir comunicar-se amb els reis d'Etiòpia i Núbia sense el permís i el coneixement dels sultans.
Joan XI fou entronitzat el 16 de pashons, 1143 AM (11 de maig de 1427 dC). Ocupà el tron de Sant Marc durant 24 anys, 11 mesos i 23 dies. Va partir el 9 de pashons, 1168 AM (4 de maig de 1452). Fou enterrat a la tomba del monestir d'el-Khandak. El tron papal romangué vacant durant 4 mesos i 6 dies després de la seva marxa .

## Referències

* ↑ Meinardus, Otto F.A.. Two Thousand Years of Coptic Christianity. American University in Cairo Press, 1999, p. 273–279. ISBN 9774247574.
* ↑ «John XI». A: Atiya. The Coptic Encyclopedia. 4. New York City: Macmillan Publishers, 1991.
| Precedit per: Gabriel V | Patriarca Copte d'Alexandria 1427–1452 | Succeït per: Mateu II |
# Quantitat diària recomanada

La quantitat diària recomanada (abreujat com CDRi en anglès Dietary Reference Intake DRI) és, en nutrició,la dosi mínima que s'ha de consumir d'un nutrient per a mantenir-se sa. Representen la quantitat suficient de diferents nutrients (macronutrients:proteïnes, lípids, glúcids i micronutrients (vitamines, minerals i oligoelements) necessaris per assegurar la cobertura de la totalitat de necessitats fisiològiques de cada ésser humà evitant tota carència alimentària.
Són avaluats a partir de dades científiques i responent a regles fixades (per exemple a nivell europeu). Es calculen en funció de la necessitat nutricional mitjana mesurada sobre un grup d'individus.
L'origen d'aquestes recomanacions està en la Segona Guerra Mundial amb la necessitat dels Estats Units, d'establir la influència de la nutrició en la defensa del país
Aportació en nutrients diaris recomanada segons l'AFSSA (Agence française de sécurité sanitaire des aliments) :
| Nutrient | Aportació diària recomanada | Aliment amb gran contingut |
| Vitamina A (retinol) | 800 µg;ER | oli de fetge de bacallà, fetge, Agrella (Rumex), pastanaga |
| Vitamina B1 (tiamina) | 1,3 mg | Fesol, espàrrec, bròquil |
| Vitamina B2 (riboflavina) | 1,6 mg | Cafè, cereals |
| Vitamina B3 (o PP, niacina) | 14 mg | Cafè, cereals |
| Vitamina B5 (àcid pantotènic) | 5 mg | cereals complets, gelea reial bolets, tonyina |
| Vitamina B6 (piridoxina) | 1,8 mg | aviram, fetge, germen de blat |
| Vitamina B8 ou H (biotina) | 50 µg | Llevat sec, fetge, ronyó |
| Vitamina B9 (àcid fòlic) | 330 µg | Llevat sec, faves, espinac, fetge |
| Vitamina B₁₂ (cobalamina) | 2,4 µg | Fetge, ronyó |
| Vitamina C (àcid ascòrbic) | 110 mg | Malpighia punicifolia, guaiaba, llimona |
| Vitamina D3 (colecalciferol) | 5 µg | Oli de fetge de bacallà, peix gras |
| Vitamina E (tocoferol) | 12 mg | Oli d'oliva verge, oli de germen de blat, de gira-sol, avellanes, ametlles seques |
| Vitamina K | 45 µg | Choucroute, julivert, bròquil |
| Calci | 900 mg | |
| Ferro | 9 mg | |
| Iode | 150 µg | |
| Magnesi | 420 mg | |
| Fòsfor | 750 mg | Peix |
| Seleni | 60 µg | Nou del Brasil (Bertholletia excelsa) |
| Zinc | 12 mg |
# Colón Centro y Noroeste

Colón (castellà: Villa Colón) és un barri del nord de la ciutat de Montevideo, capital de l'Uruguai. En els seus orígens va ser una localitat a part de Montevideo. Amb el pas del temps però, la zona es va integrar a la ciutat en qualitat de barri.
El barri va ser fundat a mitjan segle xix per Perfecto Giot, un francès emigrat a l'Uruguai. Giot va dissenyar els carrers, les avingudes i les places a l'estil del Parc Monceau de París.

## Galeria

* Mapa del barri.

## Referències

* ↑ Informació dels carrers de Colón Arxivat 2010-05-03 a Wayback Machine. (castellà)
* ↑ «Història del barri Colón, Montevideo». Arxivat de l'original el 2009-08-14. [Consulta: 17 desembre 2010].

## Enllaços externs

* Història del barri Colón - IMM (castellà)